Valmet L-70 Vinka

O Valmet L-70 Vinka é un avión de adestramento básico militar propulsado por un motor de pistóns de deseño finés da década de 1970. A principios dos anos 80 construíuse unha serie de 30 avións para a Forza Aérea de Finlandia, e aínda que o modelo non foi exportado, foi a base do Aermacchi M-290 RediGO propulsado por un motor turbohélice.

 Deseño e desenvolvemento 
O conglomerado de fabricación estatal finés Valmet Oy comezou o traballo de deseño en setembro de 1970 para un substituto dos Saab Safir que entón utilizaba a Forza Aérea de Finlandia como adestradores básicos. Valmet recibiu un pedido da Forza Aérea para o desenvolvemento do LEKO-70 en marzo de 1973.Air International. Decembro de 1979, p. 266 O primeiro prototipo fixo o seu voo inaugural desde o aeroporto de Halli o 1 de xullo de 1975.Air International. Decembro de 1979, p. 265

O avión é un monoplano tractor de ás baixas, construción totalmente metálica e cun tren de aterraxe en triciclo fixo. Está propulsado por un único motor Lycoming O-360 de catro pistóns contrapostos de 200 cabalos que acciona unha hélice de dúas pas. No seu rol principal de adestramento, o alumno e o instrutor sentan un ao lado da outro baixo un gran dosel deslizante. Pódense levar dous asentos adicionais ou unha padiola e un asistente médico para a función de ligazón, mentres que as ás están equipadas con catro soportes para o transporte de cargas externas.Air International. Decembro de 1979, p. 289-290Taylor 1982, pp. 48-49

O 28 de xaneiro de 1977 a Forza Aérea de Finlandia realizou un pedido por 30 aeronaves que serían designados Vinka, sendo fabricados na factoría de Valmet en Kuorevesi.Air International. Decembro de 1979, pp. 265, 268

 Notas 

 Bibliografía 




Categoría:Aeronaves de Valmet
Categoría:Aeronaves co primeiro voo en 1975
Categoría:Aeronaves de adestramento militares